Навуковыя працы ў галіне селекцыі, генетыкі, насенняводства і тэхналогіі вырошчвання сельскагаспадарчых культур. Стварыў каштоўны генафонд новых формаў, узораў і гатункаў культурных раслін, распрацаваў шэраг тэарэтычных палажэнняў па ўдасканаленні селекцыйнага і насенняводчага працэсаў палявых культур. Пад яго кіраўніцтвам праведзена шырокая навукова-даследчая, селекцыйна-генетычная праца па лубіну жоўтаму і вузкалістоваму, азімаму жыту і яравым ячменю, пшаніцы азімай і яравой, канюшыны лугавой і галеге усходняй, лёну-даўгунцу і іншым культурам. Створана 4 гатункі жоўтага і 4 гатункі вузкалістовага лубіна, па адным гатунку яравога ячменю і азімай пшаніцы.